สวัสดีค่ะ อยากทราบว่าทำไมเวลาที่ตื่นเต้น หรือ กังวล อะไรมากๆมักจะหายใจไม่ค่อยออกเหมือนหายใจไม่สุด และ หัวใจเต้นเร็วมาก อยากรู้ว่าเสี่ยงต่อการเป็นโรคหัวใจภายหลังหรือเปล่าคะ
สวัสดีค่ะ อาการดังกล่าวมาอาจเกี่ยวกับสาเหตุทางกายเช่นโรคหัวใจเต้นผิดจังหวะ ปอดติดเชื้อ หรือโรคไทรอยด์หรือมีสาเหตุทางกายเช่นเป็นโรคแพนิคโรคแพนิค (panic disorder) คือการตื่นตกใจต่อเหตุการณ์ใดๆมากจนเกินไป ทำให้มีอาการทางกายจากการทำงานของระบบประสาทอัตโนมัติที่มากผิดปกติ เช่น หัวใจเต้นเร็ว แน่นอก หายใจไม่ออก ขยับร่างกายไม่ได้ชั่วคราว เหงื่ออกมาก ร้อนวูบวาบ วิตกกังวลมากเหมือนตัวเองกำลังจะตายได้การรักษาคือการรับประทานยาเพื่อควบคุมอาการ โดยเป็นยาที่ลดการเต้นของหัวใจ แนะนำพบแพทย์เพื่อตรวจร่างกายอย่างละเอียดก่อนว่าไม่มีโรคหัวใจ ก่อนที่จะสรุปว่าเป็นโรคที่เกิดจากความตื่นเต้นหรือความกังวลค่ะ โดยการเป็นโรคทางจิตนี้ไม่ได้ทำให้เสี่ยงต่อการเป็นโรคหัวใจในภายหลังค่ะการดูแลตัวเองเบื้องต้น การเปลี่ยนความคิด โดยเมื่อรู้สึกเหมือนจะมีอาการดังกล่าว ให้ลองพุ่งความสนใจไปยังเหตุการณ์ที่ทำให้เรารู้สึกผ่อนคลาย เช่นที่ที่เราชอบไป และต้องตั้งสติว่าเหตุการณ์นี้จริงๆแล้วไม่ทำให้เกิดอันตรายถึงแก่ชีวิต ไม่จำเป็นต้องมีความหวาดกลัว งดรับประทานยาที่จะกระตุ้นระบบประสาทรวมไปถึงเครื่องดื่มแอลกอฮอล์